GASTEROPODA 
m AFRICA, ASIA ET MARI RUBRO VIVA OBSERVATA. 
Ordo I. PULMONATA O. 
«). terrestria ( Limacina ) : 
a) corpore palliato, indefenso, pallio saepe scutiformi, toto molli aut partim concliam 
minutam includente: 
NUDA. 
LIMAX, (Linne) Ferussac. 
Character Generis: Corpus elongatum nudum, ventre plano, tentaculis 4, pallio scutiformi molli oblongo 
brevi antico, porum lateralem aerem respirantem postica sua parte includente, antica appresso. 
1. L. variegatus (Drap arnaud) Ferussac: supra brunneus aut rufescens, obscurius reticulatus, 
fascia dorsuali rufa media, tentaculis caerulescentibus, subtus pallide fuscescente albus. 
Prope Berytum Syriae ad montis Libani radicem admodum frequens et molestum animal. 
Domicilia campestria innumera multitudine occupat et noctu migrans parietes muco argenteo nitido 
obducit, per diem rimas parietum locosque obscuros habitat et sub pellectili tranquillum dormit. 
Praeterea in Diario syriaco nostro de vivo animali Beryti haec notavimus: „Expansus tri- 
«pollicaris, contractus pollicem aequans. Dorsum convexum postica attenuatur et iuxta finem 
«subcarinatum acutum evadit. Scutum dorsuale membranaceum, concha inclusa nulla, 10 lineas 
„fere longum subtilissime transverse rugulosum. Dorsum et abdominis latera lineis impressis 
«reticulata. Pes planus laevis albidus. Tentacula superiora oculos apice gerentia longiora sunt 
„et subcapitata, inferiora breviora subcylindrica. Dum repit oculorum pedicellos antrorsus extendit. 
«Contractum animal scuto dorsuali caput obtegit. Apertura pulmonalis ad scuti dorsualis mar- 
«ginem dextrum (posticum) sita est.’’ 
2. L. agrestis (L.) Ferussac? 
Prope Damiattam Aegypti in agris Trifolii matutino tempore rore obtectis aliquoties 
animalculum colore cinerascente hyalino et semipollicare observavi, cuius vero descriptionem et 
iconem facere morbo impeditus fui. Ut peregrinatores ad observationem eius excitentur, hanc 
notitiam non omittendam censui. 
Alia huius ordinis multo memorabilior aegyptiaca forma Parmacellae species est. 
PARMACELLA Cuvier. 
Character Generis: Corpus elongatum nudum ventre plano, tentaculis 4, scutello dorsuali pone medium 
corpus molli oblongo brevi, concham planam obtegente, appresso, poro aerem respirante anoque in 
scutelli latere dextro posticis. 
(') Schweiggeri graecum nomen Coclopnoa aut Cilopnoa ca de causa non suscipio, quoniam antiquius nomen, Romanis Inusita- 
tum licet, syntaxeos regulis non tanto contrarium, nec novum Illud tanto praestantius est. Alii Coelopneumata dixerunt, sed infelicius. 
In co tamen a CuvierI tcrminologia cum Schweiggero recedere malim, quod Branchi citorum, quos dicimus, ordines gracco idiomate 
reddam. Voces enim Tectibranchictta et InfcrobranchicUa tanto magis aures vellunt, quo magis branchiarum vox eximie graecum sonat. 
Neque Doctlss. Blainvillii studiosissime data nomina praeferam. Omnes enim rerum singularum characteres singulis nominibus com- 
prehendere nunquam poterimus, neque hoc sine nominum magna duritie et extensione aut mutilatione fieri solet. Praeterea graeca semper 
adhibenda esse nomina, ubi latina bene apta praesto sunt, cum aliis non censuerlm, non enim graeca lingua in historia naturali utimur, 
sed latina et graecam admittimus, ubi latinae linguae flexilitas vocesve deficiunt. 
